CELEX: 62012TN0164
Language: sl
Date: 2012-04-10 00:00:00
Title: Zadeva T-164/12: Tožba, vložena 10. aprila 2012 – Alstom in drugi proti Komisiji

9.6.2012   
            
            
               SL
            
            
               Uradni list Evropske unije
            
            
               C 165/32
            
         Tožba, vložena 10. aprila 2012 – Alstom in drugi proti Komisiji
   (Zadeva T-164/12)
   2012/C 165/54
   Jezik postopka: angleščina
   
      Stranke
   
   
      Tožeče stranke: Alstom (Levallois Perret, Francija), Alstom Holdings (Levallois Perret), Alstom Grid SAS (Pariz, Francija) in Alstom Grid AG (Oberentfelden, Švica) (zastopniki: J. Derenne, odventik, N. Heaton, P. Chaplin in M. Farley, Solicitors)
   
      Tožena stranka: Evropska komisija
   
      Predloga
   
   Tožeče stranke Splošnemu sodišču predlagajo, naj:
   
               —
            
            
               Sklep Komisije z dne 26. januarja 2012, ki je vsebovan v dopisih št. D/2012/006840 in D/2012/006863 in ki se nanaša na to, da se nekateri dokumenti, ki so jih v preiskavi v zadevi št. COMP/F/38.899 – Plinsko izolirane stikalne naprave (OL 2008 C 5, str. 7) Komisiji predložile tožeče stranke (ali njihovi predniki), posredujejo High Court of England and Wales, razglasi za ničen;
            
         
               —
            
            
               Komisiji naloži plačilo stroškov tožečih strank.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo tri tožbene razloge.
   
               1.
            
            
               Prvi tožbeni razlog: posredovanje zadevnih dokumentov High Court of England and Wales
               
                           —
                        
                        
                           bi pomenilo napačno ugotovljeno dejansko stanje in bi razkrilo informacije iz teh dokumentov, ki so bile zbrane v okviru ureditve prizanesljivosti, s čimer bi se kršilo člen 4(3) TEU, ker bi bili ogroženi interesi Evropske unije, posegalo bi se v njeno delovanje in neodvisnost, zlasti pa bi bila ogrožena skupna učinkovitost programa Komisije za prizanesljivost, ki je izrednega pomena za sposobnost Komisije, da izvršuje svojo nalogo, ki je uveljavljanje člena 101 PDEU;
                        
                     
                           —
                        
                        
                           bi kršilo splošno načelo pravice do izjave, zlasti točko 26 obvestila o sodelovanju (1), saj Komisija ni pridobila soglasja zadevnih podjetij za razkritje informacij iz teh dokumentov, zbranih v okviru ureditve prizanesljivosti;
                        
                     
                           —
                        
                        
                           bi pomenilo kršitev obveznosti obrazložitve, ki jo ima Komisija v skladu s členom 296, saj je implicitno brez obrazložitve zavrnila zahtevke tožečih strank, da gre pri nekaterih zadevnih dokumentih za informacije, zbrane v okviru ureditve prizanesljivosti.
                        
                     
         
               2.
            
            
               Drugi tožbeni razlog: sklep je treba razglasiti za ničen, ker:
               
                           —
                        
                        
                           dejstva, da se High Court of England and Wales za uporabo v angleškem postopku posreduje zaupne informacije iz zadevnih dokumentov, ni mogoče utemeljiti s členom 4(3) PEU, saj bo tako razkritje v prihodnosti podjetja odvrnilo od sodelovanja s Komisijo v okviru njenih preiskav, s čimer se bo posegalo v sposobnost Komisije, da uveljavlja konkurenčno pravo;
                        
                     
                           —
                        
                        
                           se z dejstvom, da se High Court of England and Wales posreduje zaupne informacije iz zadevnih dokumentov, pri čemer je zadnje izrecno obvestilo Komisijo, da namerava take informacije razkriti tretjim osebam, ki so člani zaupnega kroga, krši točko 25 obvestila o sodelovanju;
                        
                     
                           —
                        
                        
                           je varstvo, ki ga v tej zadevi nudi zaupni krog, pod standardi, zahtevanimi v členu 339 PDEU in točki 25 obvestila o sodelovanju. S tem ko bi bile High Court of England and Wales razkrite zaupne informacije iz zadevnih dokumentov, bi bile kršene obveznosti Komisije, ki jih ima v skladu s temi načeli.
                        
                     
         
               3.
            
            
               Tretji tožbeni razlog: Z odločitvijo, da se taki dokumenti posredujejo High Court of England and Wales, se krši načelo sorazmernosti, saj ni bilo niti ustrezno niti nujno, da Komisija High Court posreduje zaupno različico takih dokumentov, skupaj s prilogami, ker priloge za ključna vprašanja, ki jih bo moralo High Court obravnavati, niso odločilne in ker je Splošno sodišče v sodbi T-121/07 opustilo vsako sklicevanje na vsebino teh dokumentov.
            
         
      (1)  Obvestilo Komisije o sodelovanju med Komisijo in sodišči držav članic EU pri uporabi členov 81 ES in 82 ES (UL 2004, C 101, str. 54)